MVH regsz: 1003776184

Projekt azonosító: 1925776067

Támogatási az: 3076482433

**SZAKMAI BESZÁMOLÓ**

Magyargencs település területén jelentős a zöldterületek aránya. A rendelkezésre álló humán-erőforrás nagyon kevés, az iskolázottságuk alacsony. A vidék vonzerejének megtartása komoly erőfeszítést igényel, melynek egyik fontos eleme a zöldterületek gondozottsága. Az élhető települési környezet kialakításához szükségessé vált az alacsony számú humán erőforrás megfelelő technikai eszközökkel történő felszerelése a hatékony munkavégzéshez.

A Vidékfejlesztési Program keretén belül meghirdetett VP6-19.2.1.-37-7-17 kódszámú, Gerence-Marcal-Rába és Somló Környéke Vidékfejlesztési Egyesület - Élhető települési környezet kialakítása című felhívásban Magyargencs Község Önkormányzata 807.533.- Ft vissza nem térítendő támogatást nyert fűnyíró traktor vásárlására.

A projekt keretében beszerzésre került 1db Husquarna TS142 TX típusú traktor, így a település zöldterületeinek karbantartásához szükséges eszközpark bővítésre került, mely nagyban hozzájárul a településkép rendezettségéhez. A vonzó településkép hozzájárul a különböző társadalmi rétegű lakosság integrációjához. Így a megvalósított projekt illeszkedett a HFS-ben megfogalmazott „hátrányos helyzetű, marginalizálódott társadalmi rétegek felzárkóztatásának, integrációjának elősegítése” célhoz.

Az átadási ünnepségen részt vett Takácsné Töreki Beáta, Kemenesszentpéter Község Önkormányzat polgármestere, az eszköz átadásának meghívóját közzétette honlapján.

Magyargencsi Sportegyesület képviselője a traktor használatának betanításán részt vett.

Süle Szabolcs ev. térítésmentesen gondoskodott az eszköz településre történő szállításáról.

Magyargencs, 2020. július 21.

 Boros Tamás

 polgármester